REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/208-20

14. decembar 2020. godine

B e o g r a d

ZAPISNIK

13. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 14. DECEMBRA 2020. GODINE

Sednica je počela u 11,00 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Nikola Jolović, Duško Tarbuk, Olivera Pešić, Goran Kovačević, Boban Birmančević, Bratimir Vasiljević, Ana Čarapić i Vojislav Vujić.

Sednici su prisustvovali zamenici članova Odbora: Viktor Jevtović (zamenik člana Odbora Veroljuba Arsića), Ana Beloica (zamenik člana Odbora Sonje Vlahović) i Zoran Tomić (zamenik člana Odbora Bratimira Vasiljevića).

Sednici nisu prisustvovali članovi Odbora: Vladimir Marinković, Dušan Bajatović, Ljiljana Kuzmanović Vujaković, Zoltan Pek, Milorad Mijatović, kao ni njihovi zamenici.

Sednici su prisustvovali predstavnici Ministarstva finansija Saša Stevanović, državni sekretar, Slavica Savičić, državni sekretar, Dragan Demirović, pomoćnik ministra, Filip Šanović, pomoćnik ministra, Tatjana Međedović, sektor za međunarodnu saradnju, Ognjen Popović, savetnik ministra, Ana Tripović, direktor Uprave za javni dug, i Željko Radovanović, direktor Uprave za sprečavanje pranja novca, predstavnik Ministarstva trgovine, turizma i telekomunikacija Milan Dobrijević, pomoćnik ministra, i predstavnik Ministarstva prosvete, nauke i tehnološkog razvoja Saša Stojanović, pomoćnik ministra.

Na predlog predsednika, Odbor je, jednoglasno **(11 narodnih poslanika je glasalo „za“), utvrdio** sledeći

D n e v n i r e d:

- Usvajanje zapisnika sa 8, 10. i 11. sednice Odbora;

1. Razmatranje Predloga zakona o digitalnoj imovini, koji je podnela Vlada (broj 011-1936/20 od 27. novembra 2020. godine), u načelu;
2. Razmatranje Predloga zakona o fiskalizaciji, koji je podnela Vlada (broj 011- 1932/20 od 27. novembra 2020. godine), u načelu;
3. Razmatranje Predloga zakona o izmenama i dopunama Zakona o vraćanju oduzete imovine i obeštećenju, koji je podnela Vlada (broj 011-1928/20 od 27. novembra 2020. godine), u načelu;
4. Razmatranje Predloga zakona o izmenama i dopunama Zakona o sprečavanju pranja novca i finansiranja terorizma, koji je podnela Vlada (broj 011-1927/20 od 27. novembra 2020. godine), u načelu
5. Razmatranje Predloga zakona o izmenama i dopunama Zakona o akcizama, koji je podnela Vlada (broj 011-1925/20 od 27. novembra 2020. godine), u načelu;
6. Razmatranje Predloga zakona o izmenama i dopunama Zakona o porezu na dobit pravnih lica, koji je podnela Vlada (broj 011- 1924/20 od 27. novembra 2020. godine), u načelu;
7. Razmatranje Predloga zakona o izmenama i dopunama Zakona o porezu na dohodak građana, koji je podnela Vlada (broj 011-1923/20 od 27. novembra 2020. godine), u načelu;
8. Razmatranje Predloga zakona o izmenama i dopunama Zakona o porezu na dodatu vrednost, koji je podnela Vlada (broj 011-1920/20 od 27. novembra 2020. godine), u načelu;
9. Razmatranje Predloga zakona o izmenama i dopuni Zakona o doprinosima za obavezno socijalno osiguranje, koji je podnela Vlada (broj 011-1919/20 od 27. novembra 2020. godine), u načelu;
10. Razmatranje Predloga zakona o izmenama i dopuni Zakona o tržištu kapitala, koji je podnela Vlada (broj 400-1858/20 od 20. novembra 2020. godine), u načelu;
11. Razmatranje Predloga zakona o izmenama i dopuni Zakona o javnoj svojini, koji je podnela Vlada (broj 011-1921/20 od 27. novembra 2020. godine), u načelu;
12. Razmatranje Predloga zakona o potvrđivanju Sporazuma o zajedničkim nabavkama medicinskih sredstava, koji je podnela Vlada (broj 011-1930/20 od 27. novembra 2020. godine);
13. Razmatranje Predloga zakona o izmeni Zakona o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta „Beograd na vodi“, koji je podnela Vlada (broj 011-1922/20 od 27. novembra 2020. godine), u načelu;
14. Razmatranje Predloga zakona o utvrđivanju garantne šeme kao mera podrške privredi za ublažavanje posledica pandemije bolesti COVID-19 izazvane virusom SARS- CoV-2, koji je podnela Vlada (broj 011-1933/20 od 27. novembra 2020. godine), u načelu;
15. Razmatranje Predloga zakona o potvrđivanju Finansijskog ugovora Povezane škole u Srbiji između Republike Srbije i Evropske investicione banke, koji je podnela Vlada (broj 011-1929/20 od 27. novembra 2020. godine).

Pre prelaska na rad po utvrđenim tačkama dnevnog reda, **Odbor je,** jednoglasno (11 narodnih poslanika je glasalo „za“), **bez primedbi,** usvojio zapisnike sa 8, 10. i 11. sednice Odbora.

Odbor je, jednoglasno (11 narodnih poslanika je glasalo „za“), **u**svojio predlog predsednika Odbora da se, radi efikasnijeg rada Odbora, o tačkama dnevnog reda od 1. do 15. vodi zajednički načelni i jedinstveni pretres, u skladu sa članom 76. Poslovnika, a da se, potom, o svakoj tački dnevnog reda Odbor posebno izjasni.

**PRVA – PETNAESTA TAČKA DNEVNOG REDA: Zajednički načelni i jedinstveni pretres predloženih zakona**

Filip Šanović, pomoćnik ministra finansija, obrazložio je Predlog zakona o digitalnoj imovini, koji ima 146 članova podeljenih u devet oblasti, navodeći da je digitalna imovina digitalni zapis vrednosti koji se može digitalno kupovati, razmenjivati ili prenositi i koji se ne može koristiti kao sredstvo razmene ili u svrhu ulaganja, pri čemu digitalna imovina ne uključuje zapise valuta koje su zakonsko sredstvo plaćanja i drugu finansijsku imovinu koja je uređena drugim zakonima. Takođe je istakao da će, prema Zakonu o digitalnoj imovini, digitalna imovina biti podeljena na virtuelnu valutu, za koju će biti nadležna Narodna banka Srbije, i digitalni token, čija nadležnosti pripada Komisiji za hartije od vrednosti, kao i da će zakon početi da se primenjuje po isteku šest meseci od dana stupanja na snagu.

Slavica Savičić, državni sekretar Ministarstva finansija, obrazložila je Predlog zakona o fiskalizaciji, navodeći da je osnovna ideja donošenja ovog zakona uvođenje novog sistema zasnovanog na on line sistemu, kako bi se postupci ubrzali i pojednostavili, smanjili troškovi poslovanja, a sve u cilju suzbijanja sive ekonomije, efikasnijeg praćenja i kontrole poreskih obveznika. Naglasila je da će uz zakon biti doneti podzakonski akti kojima će se bliže urediti postupci za primenu zakona, da će zakon biti u primeni od 1. januara 2022. godine, kao i da će nadzor nad primenom zakona vršiti Poreska uprava.

Predlog zakona o izmenama i dopunama Zakona o vraćanju oduzete imovine i obeštećenju takođe je obrazložila Slavica Savičić, objasnivši da se izmenama i dopunama zakona produžava rok za utvrđivanje koeficijenata obeštećenja, koji je istekao 1. marta 2020. godine, za godinu dana, kao i rok u kom će Agencija za restituciju biti dužna da proceni neutvrđene osnovice obeštećenja u cilju utvrđivanja koeficijenta obeštećenja.

Željko Radovanović, direktor Uprave za sprečavanje pranja novca, obrazložio je Predlog zakona o izmenama i dopunama Zakona o sprečavanju pranja novca i finansiranja terorizma, navodeći da su razlozi za donošenje izmena i dopuna ovog zakona usklađivanja sa Zakonom o digitalnoj imovini.

Državni sekretar Slavica Savičić obrazložila je Predlog zakona o izmenama i dopunama Zakona o akcizama, navodeći da će se izmenama i dopunama opredeliti novi period vezano za akcize na duvan, i to period od 2021. do 2025. godine, što bi dovelo do usklađivanja sa standardima Evropske unije, ali je ujedno i pokušaj da se nađe optimalan način da se ove akcize urede na srednjeročnom planu, kao i da se izmenama i dopunama predlaže uvećavanje iznosa akcize na nesagorevajući duvan, kako bi se u narednom periodu smanjila razlika između akcize na nesagorevajući duvan i akcize na cigarete.

Takođe je obrazložila i Predlog zakona o izmenama i dopunama Zakona o porezu na dobit pravnih lica, navodeći da se izmenama i dopunama dodatno uređuje pitanje alternativnih fondova i pitanje digitalne imovine, koje se uvodi u sistem ove godine. Zatim, obrazlažući Predlog zakona o izmenama i dopunama Zakona o porezu na dohodak građana, navela je da je glavni razlog za njegovo donošenje suzbijanje nelegalnog rada fizičkih lica, dodatno poresko rasterećenje privrednih subjekata, zapošljavanje, priliv investicija i privredni rast. Obrazlažući Predlog zakona o izmenama i dopunama Zakona o porezu na dodatu vrednost, navela je da je cilj ovih izmena i dopuna usklađivanje sa drugim zakonima, sa propisima Evropske unije i unapređenje poslovnog ambijenta.

Slavica Savičić obrazložila je i Predlog zakona o izmenama i dopuni Zakona o doprinosima za obavezno socijalno osiguranje, navodeći kao glavni razlog za donošenje zakona produženje perioda primene postojećih olakšica za godinu dana, do 31. decembra 2021. godine, a vezano za zapošljavanje novih lica, u vidu prava na povraćaj dela plaćenih doprinosa po osnovu zarade novozaposlenih lica.

Filip Šanović, pomoćnik ministra finansija, obrazložio je Predlog zakona o izmenama i dopuni Zakona o tržištu kapitala. Naveo je da se ovim izmenama očekuje obezbeđenje većeg obima trgovanja i bolja ponuda kvalitetnih finansijskih instrumenata na tržištu kapitala u vidu korporativnih obveznica, odnosno kvalitetan materijal kojim će se trgovati na berzi, što bi uticalo na razvoj i stabilnost tržišta kapitala u Republici Srbiji, kao i finansijskog tržišta uopšte.

Predlog zakona o izmenama i dopuni Zakona o javnoj svojini obrazložila je Slavica Savičić, ukazavši na to da se predložene izmene i dopuna sastoje u produžavanju roka do kada autonomne pokrajine, jedinice lokalne samouprave, javna preduzeća, društva kapitala i njihova zavisna društva mogu podneti zahteve za upis prava svojine na nepokretnostima, rok je produžen za godinu dana, odnosno do 31. decembra 2021. godine. Zatim, da bi se brže izvršio upis prava javne svojine na jedinicama lokalne samouprave, potrebno je pribaviti od Agencije za restituciju dokument kojim se definiše da predmetna imovina ne može biti predmet naturalnog vraćanja, čime se ubrzavaju postupci pred katastrom i time će upis javne svojine biti efikasniji. Takođe, procena tržišne vrednosti bi se ograničila na dve godine, zbog promena na tržištu nekretnina.

Tatjana Međedović, iz Sektora za međunarodnu saradnju i evropske integracije Ministarstva finansija, obrazlažući Predlog zakona o potvrđivanju Sporazuma o zajedničkim nabavkama medicinskih sredstava, navela je da se ovim sporazumom omogućava Republici Srbiji da nabavi neophodnu medicinsku opremu po nižim cenama, kao i mogućnost da zajedno sa domaćim ekspertima koristi ekspertize stručnjaka država potpisnica sporazuma u odabiru opreme i lekova pouzdanog kvaliteta.

Predloga zakona o izmeni Zakona o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta „Beograd na vodi“ obrazložila je državni sekretar Slavica Savičić, navodeći kao glavni razlog donošenja izmene zakona potrebu za produženje roka za dve godine za podnošenje predloga za eksproprijaciju, pošto usled izbijanja virusne pandemije postupak nije završen.

Filip Šanović obrazložio je Predlog zakona o utvrđivanju garantne šeme kao mera podrške privredi za ublažavanje posledica pandemije bolesti COVID-19 izazvane virusom SARS- CoV-2. Naveo je da je cilj donošenja ovog zakona ublažavanje ekonomskih i finansijskih posledica nastalih usled pandemije COVID-19, zatim, da će se ovim zakonom obezbediti nastavak preduzetih mera podrške privredi radi povećanja likvidnosti privrednih subjekata sa sedištem u Republici Sriji, uključujući i poljoprivredna gazdinstva. Takođe je naveo i da je konstatovana nužna potreba da Republika Srbija preuzme obavezu da, kao garant, izmiri potraživanja banaka nastala po osnovu odobrenih kredita za finansiranje likvidnosti i obrtna sredstva, uz puni kontrolni i nadzorni mehanizam Narodne banke Srbije u sprovođenju ove mere, kao i da danom stupanja na snagu ovog zakona prestaje da važi Uredba.

Tatjana Međedović je obrazložila Predlog zakona o potvrđivanju Finansijskog ugovora Povezane škole u Srbiji između Republike Srbije i Evropske investicione banke, navodeći da je Evropska investiciona banka odobrila zajam od 65 miliona evra Republici Srbiji radi unapređenja obrazovanja i uspostavljanja kvalitetnijih uslova za nastavu i učenje, kao i potpunu primenu novih tehnologija u nastavi. Faze I i II Projekta se već realizuju sredstvima iz budžeta Republike Srbije, a one su osnova za odobrenje kredita za realizaciju treće faze, kroz koju će biti izgrađena bežična lokalna računarska mreža u svim školskim objektima u našoj zemlji gde je to tehnički opravdano i potrebno. Takođe je navela da se realizacijom ovog projekta obezbeđuju jednake mogućnosti obrazovanja u ruralnim sredinama kao u urbanim.

U načelnoj raspravi o predlozima zakona učestvovali su članovi i zamenici članova Odbora Vojislav Vujić, Goran Kovačević, Zoran Tomić i Veroljub Arsić, kao i predstavnici predlagača zakona Ognjen Popović, Filip Šanović i Slavica Savičić.

Po završetku diskusije, pristupilo se glasanju o navedenim predlozima zakona, u načelu:

1.tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o digitalnoj imovini, u načelu.

2. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o fiskalizaciji, u načelu.

3.tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o vraćanju oduzete imovine i obeštećenju, u načelu.

4. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o sprečavanju pranja novca i finansiranja terorizma, u načelu.

5. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o akcizama, u načelu.

6. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dobit pravnih lica, u načelu.

7. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dohodak građana, u načelu.

8. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o porezu na dodatu vrednost, u načelu.

9. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopuni Zakona o doprinosima za obavezno socijalno osiguranje, u načelu.

10. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopuni Zakona o tržištu kapitala, u načelu.

11. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopuni Zakona o javnoj svojini, u načelu.

12. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanjnju Sporazuma o zajedničkim nabavkama medicinskih sredstava.

13. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmeni Zakona o utvrđivanju javnog interesa i posebnim postupcima eksproprijacije i izdavanja građevinske dozvole radi realizacije projekta „Beograd na vodi“, u načelu.

14. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o utvrđivanju garantne šeme kao mera podrške privredi za ublažavanje posledica pandemije bolesti COVID-19 izazvane virusom SARS- CoV-2, u načelu.

15. tačka

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava jednoglasno **(10 narodnih poslanika je glasalo „za“), usvojio je**

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Finansijskog ugovora Povezane škole u Srbiji između Republike Srbije i Evropske investicione banke.

Za izvestioca Odbora na sednici Narodne skupštine po tačkama od 1. do 15. dnevnog reda određena je dr Aleksandra Tomić, predsednik Odbora.

Sednica Odbora je završena u 12,30 časova.

Sednica je tonski snimana.

SEKRETAR PREDSEDNIK

Tijana Ignjatović dr Aleksandra Tomić